Diari Oficial de la Generalitat Valenciana


Sumari del DOGV 6155, del 30-11-2009 (2009/12844)

Notificació de la sentència dictada en el judici de mesures de fills extramatrimonials contenciós 659/2007.
-----------------------------------------------------------------------------------------------------------

### Dades del document

Número de DOGV
:   6155

Data del DOGV
:   30-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/12866


Data del document
:   22-10-2009

Organisme emissor
:   Jutjat de Primera Instància Número 4 de Vinaròs

Tipus de document
:   Edicte

Notificació de la sentència dictada en el judici de mesures de fills extramatrimonials contenciós 659/2007. [2009/12762]  
Judici mesures de fills extramatrimonials contenciós 000659/2007   
Part demandant: Jorge Corvalán Vega.   
Part demandada: Myriam Soledad Morales Carrasco.   
Juan Antonio Elipe Songel, secretari del Jutjat de Primera   
Instància i Instrucció número 4 de Vinaròs (Castelló) faig saber:  
Que en el judici a què es fa referència s'ha dictat la sentència que té la dispositiva que, literalment, és com segueix:   
«Dispositiva   
Estimar íntegrament la demanda interposada per Jorge Corvalán Vega contra Myriam Soledad Morales Carrasco, i adoptar, en conseqüència, les mesures següents:   
- Atribuir la guarda i custòdia dels dos menors al pare, mantenint-se la pàtria potestat compartida entre ambdós progenitors.  
- Atribuir l'ús del domicili que es considera familiar als menors i al pare.  
- Fixar una pensió d'aliments a favor dels dos menors i a càrrec de la seua mare de 125 € mensuals per cada un dels fills, quantitat que la demandada haurà d'ingressar en els primers cinc dies de cada mes al compte que a este efecte designe el demandant, i que s'actualitzarà anualment d'acord amb les variacions que experimente l'IPC del mateix període.   
- Fixar un règim de visites a favor de la mare respecte dels seus fills ampli i flexible que tindrà lloc cada vegada que la mare i els menors mostren el seu acord amb les visites, amb el coneixement previ del pare i, si no hi ha acord entre els menors i la mare, consistirà en caps de setmana alterns entre les 09.00 hores i les 21.00 hores del dissabte i del diumenge. El menors pernoctaran al seu domicili habitual.   
No es fa un pronunciament exprés en costes.   
Notifiqueu esta sentència a les parts, i feu-los saber que esta sentència no és ferma i la possibilitat d'impugnar-la mitjançant un recurs d'apel·lació davant l'Audiència Provincial, el qual s'ha de preparar a través d'un escrit presentat en este Jutjat dins del termini de cinc dies hàbils comptadors des de l'endemà de la notificació.   
Esta és la meua sentència, de la qual es portarà una testimoniança a les actuacions que l'han motivada, definitivament jutjant en primera instància, que pronuncie, mane i firme jo, M.ª Teresa Mingot Felip, jutgessa del Jutjat de Primera Instància i Instrucció número 4 de Vinaròs i partit».   
Atés que es desconeix el domicili actual o residència de la demandada Myriam S. Morales Carrasco i mitjançant la provisió del dia de hui, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte en el Butlletí Oficial de la Província per a portar a efecte la diligència de notificació a la demandada esmentada.  
Vinaròs, 22 d'octubre de 2009.- El secretari judicial: Juan Antonio Elipe Songel.